Motörhead:«Kiss Of Death» 

(SPV/VOW) 
Genre: 
Hardrock 

Du vet hva du får med Lemmy... 

Snart tretti år siden starten holder Motörhead et imponerende tempo, både når det gjelder turnering og plateutgivelser. 
Likevel er det lite nytt å hente på «Kiss Of Death» - med unntak av den overraskende balladen «God Was Never On Your Side». 

Åpningen her, «Sucker», er imidlertid en låt som er snytt ut av nesa på «Ace Of Spades», og viser at gamlegutta ikke har tapt seg når det kommer til energi og hissighet. 

Anbefalte kjøp: 
«Sucker», «Trigger», «Going Down» og «Under The Gun». 
